മഹാരാഷ്ട്രയില് രാഷ്ട്രപതി ഭരണം ഏര്പ്പെടുത്തണമെന്ന് നാരായണ് റാണെയുടെ മകന് X മഹാരാഷ്ട്രയില് രാഷ്ട്രപതി ഭരണം ഏര്പ്പെടുത്തണമെന്ന് കേന്ദ്രമന്ത്രി നാരായണ് റാണെയുടെ മകന് നിതേഷ് റാണെ. ഉദ്ദവ് താക്കറെയെ അവഹേളിച്ച കേസില് നാരായണ് റാണെയെ മഹാരാഷ്ട്ര പൊലീസ് അറസ്റ്റ് ചെയ്തതുമായി ബന്ധപ്പെട്ട പ്രശ്നത്തില് ഇടപെട്ടാണ് റാണെയുടെ മകന് നിതേഷ് സംസ്ഥാന സര്ക്കാരിനെതിരെ ആഞ്ഞടിച്ചത്. അതിനിടെ റാണെയുടെ വീടിന് മുന്നില് പ്രതിഷേധിച്ച യുവസേന പ്രവര്ത്തകര് മുഖ്യമന്ത്രി ഉദ്ദവിനെ സന്ദര്ശിച്ചുവെന്ന് മകന് നിതേഷ് ആരോപിച്ചു. മുഖ്യമന്ത്രിയുടെ നിര്ദേശപ്രകാരമാണ് ആക്രമണം നടന്നതെന്ന് തെളിയിക്കുന്നതാണ് സന്ദര്ശനമെന്നും സംസ്ഥാനത്ത് രാഷ്ട്രപതി ഭരണം ഏര്പ്പെടുത്തണമെന്നും നിതേഷ് ആവശ്യപ്പെട്ടു. മുഖ്യമന്ത്രി തന്നെയാണ് അക്രമണം നടത്തുന്നവരെ സംരക്ഷിക്കുന്നത്. രാത്രിയില് തന്നെ മുഖ്യമന്ത്രിയുടെ വസതിയായ വര്ഷയില് യുവസേന പ്രവര്ത്തകര് എത്തിച്ചേര്ന്നതായും നിതേഷ് ചൂണ്ടിക്കാണിച്ചു. യുവസേന നേതാവ് വരുണ് സര്ദേശായി മുഖ്യമന്ത്രിയുമായി കൂടിക്കാഴ്ച്ച നടത്തുന്ന ഫോട്ടോ നേരത്തെ പോസ്റ്റ് ചെയ്തിരുന്നു. നിതേഷ് ട്വിറ്ററില് ഈ ഫോട്ടോയും പങ്കുവെച്ചിട്ടുണ്ട്. സംസ്ഥാന സര്ക്കാര് സ്പോണ്സര് ചെയ്ത ആക്രമണമാണ് കഴിഞ്ഞ ദിവസം നടന്നത്. സംസ്ഥാനത്തെ ജനങ്ങളെ സംരക്ഷിക്കുന്നതിന് പകരം അക്രമികള്ക്ക് ഉദ്ദവ് വളം വെച്ചുകൊടുക്കുകയാണെന്നും നിതേഷ് കുറ്റപ്പെടുത്തി. സംസ്ഥാനത്ത് രാഷ്ട്രപതി ഭരണം നടത്തുക മാത്രമാണ് ഇതിനുള്ള പോംവഴിയെന്ന് നിതേഷ് വ്യക്തമാക്കി. TAGS: Popular X TAGS: